West Side Story

West Side Story er ein amerikansk musikal frå 1957 med musikk av Leonard Bernstein, songtekstar av Stephen Sondheim, manuskript av Arthur Laurents og dramatisering og koreografi ved Jerome Robbins.Beskrivelse på Stephen Sondheim Guide Han er særleg kjend for omfattande burk av dans som det forteljande elementet, musikken til Leonard Bernstein og den tragiske slutten, som skil musikalen frå dei fleste samtidige amerikanske teaterstykke og filmar. Handlinga er ei fri tolking av William Shakespeare sitt skodespel Romeo og Julie. Ho går føre seg i eit fiktivt gjengmiljø i New York på 1950-talet. Tittelen viser til west side av Manhattan.

Musikalen krinsar om kjærleikshistoria mellom Tony og Maria. Tony er med i ungdomsgjengen Jets, og forelskar seg i Maria, som er syster av leiaren av den rivaliserande puertoricanske gjengen Sharks. Dei to unge prøver at stoppa hatet mellom gjengane. Det lykkast ikkje, og historia endar med fleire drepne i begge gjengane.

Leonard Bernstein sin musikk til West Side Story er blitt særs populær. Blant dei meste kjente songane kan nemnast «Maria», «America», «Tonight», «Something's Coming» og «I Feel Pretty». West Side Story hadde premiere på Broadway den 26. september 1957, og blei oppført 732 gangar, før han drog på turné i heile USA. Etterpå blei han nyoppført i London i England, og i 1961 blei han spelt inn som film. Sidan er han blitt oppført ei rekkje gonger verda over.

mini|Scene fra musikalen West Side Story på Det norske teatret i 1965. Sølvi Wang og Rikki Septimus i front.
Fyrste gong han blei framført i Noreg var i 1962 på den Norske Opera (no Folketeateret) i ei utanlandsk turnéforestilling. Fyrste gong han blei framført på norsk var i 1965 på Det norske teatret. Leonard Bernstein kom sjølv for å vera til stades på den norske premieren. Musikalen blei spilt på Det norske teatret igjen i 1982. Førestillinga har også blitt framført på Chateau Neuf i 1990, Trøndelag Teater i 1997, Oslo Nye Teater i 2006Musikalens offisielle hjemmeside , utg. The Leonard Bernstein Office. 11. juni 2006 og i Kilden teater- og konserthus i 2012.NRK, teateranmeldelse

 Kjelder 

Denne artikkelen bygger på «West Side Story» frå , og «West Side Story» frå  den 25. november 2022.  

Bakgrunnsstoff

 The Official West Side Story Web Site
 Det komplette manuskript på engelsk
 Aarhus Teater 

Kategori:Musikalar